12,7 × 99 mm NATO

PerzhioùKalibr.50 / 12,7 mmDoare korf an douilhezkreuzenn, boutailhDoare skeiñe-kreizBro orinMuzulioùØ bannadell12,98 mmØ trogleuziñ12,65 mmØ kolier14,22 mmØ skoaz18,14 mmØ korf an douilhez20,42 mmØ strad20,42 mmTevder ar strad2,26 mmHirder an douilhez99,31 mmHirder ar gartouchenn138,43 mmPerzhioù allPouez ar vannadell42 - 52 gPouez ar gartouchenn115 gTizh mont e-maez V0860 - 928 m/sGwask ar gazoù d'ar muiañ4 170 barEnergiezh ar vannadell17 952 - 20 195  JEmorsCCI 35LezennRummad e Bro-C'hallB

An 12,7 × 99 mm NATO, anvet ivez .50 BMG (Browning Machine Gun) zo ur munision evit ar mindrailherezioù ponner hag ar fuzuilhoù-resisted implijet gant armeoù AFNA.
 Istor 
Savet eo bet ar munision-mañ gant an amerikan John M. Browning da vare ar Brezel-bed Kentañ. Soñjet e oa bet evel ur munision a-enep ar c'hirri-nij. Ur stumm brasoc'h eo eus ar c'hartouchennoù .30-06 Springfield. Ar vindrailherez ijinet evit tennañ munisionoù 12,7 × 99 mm eo ar Browning M2.

Ganet e oa diwar c'houlenn an United States Army Ordnance Corps a glaske ur munision dezhañ ur boled ponner, 820 m/s e dizh. Esaeoù kartouchennoù 11 mm a oa bet graet e Frañs dija. O fal a oa toullañ plakennoù houarnet tev. An embregerezh Winchester ha John M. Browning a voe karget da sevel ar gartouchenn nevez hag e teuas ar .50 BMG diwar o labour.kleiz|thumb|Ur soudard gall o prientiñ ur vandennad kartouchennoù .50 BMG e 1976.

Implijet e voe ar .50 BMG hag ar vindrailherez Browning M2 adalek 1921 gant an U.S. Army. Talvoudus e voe ar munision-mañ d'ar Gevredidi en Eil Brezel Bed dre ma c'halle toullañ ar braz eus gwiskadoù houarnet skañv ar c'harbedoù alaman. Ne voe ket ken efedus e bourzh ar c'hirri-nij amerikan peogwir e vanke galloud dezhañ da vezañ efedus en emgannoù en oabl. Implijet e voe memestra da aesaat pourveziañ armoù an USAAF.

Hiziv an deiz e vez implijet c'hoazh ar c'halibr-mañ hag ar vindrailherez Browning M2 montet e biñsaskelloù pe e karbedoù AFNA. A-wechoù e vez implijet gant soudarded war-droad evel mindrailherez skoazell.
Daoust dezhañ bezañ bet ijinet evit ar mindrailherezioù e vez graet gant ar munision-mañ e fuzuilhoù resisted uhel o c'halibr. Efedus eo evit distruj a-bell traoù n'int ket houarnet (radaroù, kirri-nij). Ne vez ket implijet a-enep tud a-bell peogwir n'eo ket ken resis ha kalibroù modernoc'h all (6,5 Creedmoor da skouer).

 Liammoù diavaez 
  Taolenn ar munision war lec'hienn ar CIP

 Daveennoù 

Rummad:Kalibroù armoù-tan
Rummad:Munisionoù SUA